

**Közösen az erdő tisztaságáért – Tavaszi Nagytakarítás**

**a PTE Zöld Egyetem Program és a Mecsekerdő Zrt. összefogásában**

Sajnos mindig lesz, aki eldobálja a szemetet az erdőben, ezért **a Pécsi Tudományegyetem Zöld Egyetem Programja és a Mecsekerdő Zrt.** az Aktív- és Ökoturisztikai Fejlesztési Központ (AÖFK) által hirdetett **Tavaszi Nagytakarítás keretében szemétszedő túrát szervezett.** Az eseménycélja volt a kedvelt kirándulóhelyek megtisztítása, valamint az erdőjárás etikettjének megismertetése.

**Tavaszi nagytakarítás = szemétszedés = túrázás = csapatépítés = tiszta erdő**

A Tavaszi nagytakarítás a példamutató magatartás szimbolizálása. Az esemény egyszerűsége és nagyszerűsége egyben az, hogy a közösségek szemléletét is formálja. Összefogásra ösztönöz és közben mélyen elgondolkodtat azon, hogy ez a mennyiségű hulladék hogy keletkezett, vagy hogy került oda.

„Fontosnak tartjuk, hogy példát mutassunk és emellett bíztassunk erre másokat is. Az önkéntes szemétszedési akcióval szerettünk volna magunk is tenni a tisztább erdőért és összeszedni minél több hulladékot a túránk során. Kicsit úgy érezhettük magunkat, mint a természet megmentője. A közel 50 fő vállalkozó kedvű résztvevő (**a**PTE I. számú Gyakorló Általános Iskolájának**2/c osztálya és tanítói, a** Kancellária, a Tanárképző Központ, az Egyetemi Könyvtár, a PTE Zöld Egyetem Program és a Mecsekerdő Zrt. munkatársai) örömmel vett részt közösen az eseményen egy jó ügyet szolgálva” – emelte ki Kulcsár Tünde, a PTE Zöld Egyetem Program programkoordinátora.

Az eseményről készült összefoglalót, fotókat és rövid videót ld.:

<https://univpecs.com/zold/megtisztitottak_az_erdot_tripammer_fa_fele>

**Minden zöld lépés számít! Tarts velünk a zöld úton!**

További információk:

Kulcsár Tünde – programkoordinátor

PTE Zöld Egyetem Program

kulcsar.tunde@pte.hu

